КIулсса куццуй, Аьрасатнал ЗахIматрал ва соцразвитиялул министерствалул сипталийну махъсса шиннардий щалагу билаятрай буллай бур «Собери ребенка в школу» т1исса ихIсандалул акция.\nАкциялул мурад бур оьрмулул захIматсса тагьардануву ливчIсса кулпатирттал оьрчIру школалийн батIин кумаг баву.\nГьарца шинал акциялий гьуртту шай Лакрал райондалул бакIчи Юсуп МахIаммадовгу. ДукIу ва гьашину цалчинмур классравун нанисса оьрчIан Юсуп МахIаммадовлул пишкаш бунни кьайлущалсса портфеллу.\nГьашину райондалул бакI­чинал цалчинмур классравун нанисса 75 оьрчIан лавсунни школалун аьркинсса гьарца кьайлущалсса портфеллу. Ми бавчIунни байрандалул линейкарттай райондалул администрациялул зузалтрал.\nГъумучиял школалий мукунна райондалул бакIчинал чулухасса бахшишру дуллунни цалчинмур классравун увкIсса 33 оьрчIан.\nЦалчинмур классравун оьрчI­ру лавгсса нитти-буттахъул барчаллагьрай бур Юсуп МахIам­мадовлуйн оьрчIахсса къула­гъасрахлу.\nСледующая публикация В Дагестане получили выплату на первенца 43 578 граждан\nПредыдущая публикация В Дагестане планируют создать 1,5 тысяч рабочих мест на виноградниках